Бенедикт Камбербэтч

Бенедикт Тимоти Карлтон Камбербэтч (; 19 шілде 1976, Лондон, Ұлыбритания) — британ  театр, кино және телекөрініс актері. Бірнеше рөлдерімен танымал, солардың ішінде: BBC медиакорпорациясының «Хокинг» фильміндегі (2004) Стивен Хокинг , «Таңқаларлық жеңілдік» (2006) тарихи фильміндегі Уильям Пит, «Соңғы жау» (2008) мини-сериалындағы Стивен Эзард, «Сатқын» фильміндегі (2007) Пол Маршалл, «Кішкентай арал» (2009) Пол Маршалл және BBC-дің төл туындысы - «Шерлок» телехикаясындағы (2010-2014) Шерлок Холмс , «Стартрек: Көтеріліс» фантастикалық фильміндегі Хан Нуньен Сингх, «Бесінші билік» (2013) биографиялық триллеріндегі журналист Джулиан Ассанж, «Ұқсату ойыны» (2014) тарихи драмасындағы математик Алан Тьюринг рөлдері.

 Өмірбаяны 
 Жастық шағы және білім жолы 
Әкесі - әртіс Тимоти Карлтон (шын есімі Тимоти Карлтон Камбербэтч) және анасы - әртіс Ванда Вентхам. Камбербэтч Батыс Сассекстегі Брамблтай мектебінде оқуын бастап, кейін алғаш сахнаға шыққан Лондонның солтүстік-батыс бөлігіндегі Хэрроу мектебінде жалғастырды. Мектеп табалдырығын аттаған соң бір жыл бойы тибет шіркеуінде ағылшын пәнінен дәріс берді де, кейін Манчестер университетінде театр өнеріне үйренді. Оқу орнын бітірген соң театрлық өнерін музыка және драмалық өнер бағытындағы Лондон академиясында шыңдаған болатын.

 Мансабы 
 Театр 
«Алмейда», «Ройал-Корт» және ұлттық театрде 2001 жылдан бастап Камбербэтч бас рөлдерді  сомдай бастады. Және 2005 жылы 19 мамыр күні Герцог Йоркск театрі, 2005 жылы 16 наурыз күні «Алмейда» театрінде көрсетілген «Гедде Габлердегі» Тесман рөлін жоғары дәрежеде сомдағаны үшін Лауренс Оливье марапатына иеленді. Сонымен қатар ол көптеген жұлдыздар қатысқан «Олд Вик» Лондон театрінде өткізілген «Балалар монологында»  белсенділік көрсетті. Бағдарламаның режиссері  Дэнни Бойл болып табылады, ал бағдарламаға қатысушылар тізіміне Джемма Артертон және Сэмюэл Уэст кіреді. 
2011 жылдың ақпан айында Мэри Шеллидің «Франкенштейн» шығармасының спектакль премьерасы өтті. Дэнни Бойлдың ойластыруымен Камбербэтч серігімен бірге — Джонни Ли Миллермен кезектесіп Виктор Франкенштейн рөлін сомдаған болатын. Спектакльде атқарған жұмысы ушін әртіс Лоуренс Оливье және Evening Standard марапаттарына иеленеді. 
 Телекөрініс 
Камбербэтчтің тележобалардағы жұмыстары «Жүрек соққысы» (2000, 2004) сериалында, ITV «Қырық жастан асты» (2003) комедиялық сериалындағы рөлдерінде көрініс табады.

2004 жылы «Хокинг» фильмінде Стивен Хокинг рөлін сомдағаны үшін Камбербэтч BAFTA TV Awards премиясына иеленіп, фильмдерде көрсеткен әртістік шеберлігі үшін «Алтын нимфамен» марапатталады.

2005 жылы Уильям Голдинг трилогиясымен «Жер жүзіне саяхат» атты шағын сериалында Эдмунд Тэлбот - басты рөлін сомдайды. Режиссёр Дэвид Аттвудтың айтуы бойынша олар Бенедикт Камбербэтчті аз уақыт аралығында тапқан екен. «Бізге жас әрі жағымсыз, аристократ рөлін сенімді ойнай алатын жақсы әртіс керек болды. Алайда ол кадрда төрт жарым сағат өзін ұстай алатын және уақытпен жұмыс жасай алатын адам болуы қажет. Және Бенедикт бұл сұрақтардың барлығының жауабы еді».  «Бенедикт бізге күнде керек болды, қиын сәттерде өз жұмысын тоқтатпады, қарсылықтарын білдірмелі. Ол жай ғана Эдмунд Тэлботқа айналды. Және бұл қасиет түсірілім тобының әрбір мүшесіне берілді. Фильмді төрт ай түсірілу барысында біз бір-бірімізде жақын таныдық»- деді продюсер Линн Хорсфорд.
Сонымен қатар Бенедикт 2005 жылы «Broken News» комедиялық скетч-шоуда көрініс тапты.
Кейін ол 2007 жылы қыркүйек айында көрсетілген «Стюарт: Өткен өмір» кітабының экранизациясында Том Хардимен бірге ойнады. «Соңғы жау» мини-сериалындағы Стивен Эзард рөлін сомдағаны үшін мини-сериал немесе телефильмде ең күшті әртіс атағына иеленіп, Satellite Award номинациясымен марапатталады. 
2009 жылы «Марпл: Өлтіру оңай» атты фильмге түскен. Сонымен қатар «Кішкентай арал» телеэкранизацясында Бернард рөлін сомдағаны үшін BAFTA TV Awards премиясына иеленді. 2009 жылы мамыр мен маусым аралығында көрсетілген «Тынық мұхитының құпиясында» Камбербэтч әңгімеші рөлін сомдады. Ал 2009 жылы BBC медиакорпорациясының ұсынуымен Джон Мортимердің «Рампол и бунгало Пендждегі қылмыс» романында Бенедикт жас Рамполдың образына енді.
Камбербэтч – 2010 жылғы маусым айында берген сұхбатында британдық ғылыми-фантастикалық «Доктор Кто» сериалының жанкүйері екенін және продюсері «Шерлок» телехикаясының продюсері мен оның жан досы Стивен Моффат болып табылатын бұл сериалда түскісі келетінін айтқан болатын. 2008 жылы Дэвид Теннантпен дәрігер рөлін сомдауды ақылдасып, кейін жанкүйерлердің алдында үлкен жауапкершілікті сезініп, 2014 жылы бұл телесериалда рөл сомдауға бас тартты. 
2010 жылдан бастап сараптаушылар мойындаған  «Шерлок» телесериалында  Шерлок Холмс рөлін сомдай бастады. 2012 жылы көрсетілген «Парад соңы» телесериалында басты рөлде ойнады.
 Жеке өмірі 
2013 жылы қазан айында The Hollywood Reporter  журналына сұхбат бере отырып, жеке өмірі туралы былай деп жауап берді: «Мен Лондон қаласында жалғыз тұрамын, балаларым жоқ. Бірақ болашақта балаларым болады деген үміттемін, себебі мен қазір көп уақытымды жұмысқа арнаймын және бос уақытымды достарыммен өткіземін...».
2014 жылдың 5 қарашада «The Times»  газетінде Камбербэтч Софи Хантерге үйленгені жөнінде жарияланған. 2015 жылдың 13 маусымында Софи мен Бенедиктің тұңғыш ұлдары туылғаны туралы жарияланды.

 Фильмдер тізімі 
 Жыл  Қазақша атауы  Түпнұсқа атауы  Рөл 2002  Алтын орындары  Fields of Gold  Джереми 2002  Бархат соңы  Tipping the Velvet  Фредди 2002  Мылқау куәгер  Silent Witnes  Уоррен Рейд 2002  Ақ пілдерге ұқсас төмпешіктер  Hills Like White Elephants  Ер адам 2003  Елестер  Spooks  Джим Норт 2003  Патшаны өлтіру  To Kill a King  2003  Кембридж тыңшылары  Cambridge Spies  Эдвард Хэнд 2003  Қырықтан асты  Fortysomething  Рори Слипери  2004  Хокинг  Hawking  Стивен Хокинг 2004  Дюнкерк  Dunkirk  лейтенант Джимми Ленгли 2005  Натан Барли  Nathan Barley  Робин 2005  Жер жүзіне саяхат  To the Ends of the Earth  Эдмунд Тэлбот 2006  Ондыққа ену  Starter for 10  Патрик Уоттс 2006  Таңқаларлық жеңілдік  Amazing Grace  Уильям Питт Младший 2007  Ажырамас  Inseparable  Джо / Чарли 2007  Стюарт: Өткен өмір  Stuart: A Life Backwards  Александр Мастерс 2007  Өтеу  Atonement  Пол Маршалл 2008  Соңғы жау  The Last Enemy  Стивен Изард 2008  Болейн тегінен шыққан  The Other Boleyn Girl  Уильям Кэри 2008  Марпл: қылмыс жасау оңай   Marple: Murder Is Easy  Люк Фитцуилльям 2009  Кішкентай арал  Small Island  Бернард 2009  Тегі  Creation  Джозеф Долтон Гукер 2010  Төрт арыстан  Four Lions  Эд 2010—2014  Құлақтандыру  The Whistleblower  Ник Кауфман 2010  Ван Гог  Van Gogh: Painted with Words  Винсент Ван Гог 2010  Шерлок  Sherlock  Шерлок Холмс 2010  Үшінші жұлдыз  Third Star  Джеймс 2010  Бурлеск ертегісі  Burlesque Fairytales  Генри Кларк 2011  Бұзықшылар  Wreckers  Дэвид 2011  Тыңшылар  Tinker, Tailor, Soldier, Spy  Питер Гиллем 2011  Соғыс жылқысы  War Horse  майор Стюарт 2012  Парад соңы  Parade's End  Кристофер Титженс 2012  Электрлік кино: өзіңді қалай ұстау керек Electric Cinema: How to Behave  Хамфри Богарт 2012  Хоббит: Күтпеген саяхат  The Hobbit: An Unexpected Journey  дракон Смауг, Некромант 2012  Комадағы қыз  Girlfriend in a Coma  Данте Алигьери 2013  Стартрек: Көтеріліс  Star Trek Into Darkness  Хан Нуньен Сингх 2013  12 жыл құлшылық 12 Years a Slave  Уильям Форд 2013  Тамыз: Осейдж сарайы  August: Osage County  Сәби Чарли» Эйкен 2013  Бесінші билік  The Fifth Estate Джулиан Ассанж 2013  Шағын ұсыныс  Little Favour  Уоллэс 2013  Хоббит: Смаугтың ойрандалуы  The Hobbit: The Desolation of Smaug  дракон Смауг, Некромант 2014  LEGO The Hobbit: The Video Game  LEGO The Hobbit: The Video Game  дракон Смауг, Некромант 2014  Ұқсату ойыны  The Imitation Game  Алан Тьюринг 2014  Мадагаскар пингвиндері  Penguins of Madagascar  Волк Агент Секрет 2014  Хоббит: Бес әскердің шайқасы  The Hobbit: The Battle of the Five Armies  дракон Смауг, Некромант 2015  Қара масса  Black Mass  Билл Балджер 2016  Дәрігер Стрэндж  Doctor Strange  Дәрігер Стивен Стрэндж

 Дереккөздер